Працягваецца работа па стварэнні адаптыўнага безбар’ернага асяроддзя ва ўстановах адукацыі раёна. На працягу двух гадоў мы арганізоўваем сумеснае навучанне дзяцей з аўтыстычнымі парушэннямі — у сярэдняй школе № 2, а з бягучага навучальнага года і ў яслях-садзе № 6 “Вясёлка” Смалявіч. Дадаткова ў гэтых установах уведзены стаўкі выхавальніка для суправаджэння навучэнцаў і выхаванцаў з аўтыстычнымі парушэннямі. Асаблівая ўвага ўдзяляецца фарміраванню ва ўсіх удзельнікаў адукацыйнага працэсу талерантных адносін да дзяцей з АПФР. З гэтай мэтай праводзяцца інклюзіўныя творчыя, спартыўныя і фізкультурна-аздараўленчыя мерапрыемствы з удзелам асаблівых навучэнцаў і іх бацькоў. Асаблівыя дзеці і іх звычайныя равеснікі разам удзельнічаюць у раённых акцыях “Падары ўсмешку сябру”, “Жыццё дадзена на добрыя справы”, фестывалі творчасці дзяцей-інвалідаў і маладых інвалідаў “Запалі сваю зорку”, святах “Вянок дружбы”, “Павер у сябе”. Зараз вядзецца падрыхтоўка да абласнога фестывалю творчасці “Запалі сваю зорку” і Рэспубліканскага конкурсу “Вясёлкавы карагод”.